Die duurste Engelse speler - Voelgoed
Tuis Vroue wat Glo Hennie Stander Die duurste Engelse speler
Die duurste Engelse speler
'n Sportartikel berig dat die Engelse sokkerspeler (Raheem Rogers) deur 'n klub vir £49 miljoen gekoop is. Teen die huidige wisselkoers is dit R943 miljoen.
Dit is blykbaar die meeste wat daar nog ooit vir 'n Engelse sokkerspeler betaal is. Toe ek dit lees, het ek gewonder hoe dit voel om te weet dat iemand bereid is om byna eenduisend miljoen rand vir jou vaardighede te betaal. Dit sal jou seker goed laat voel.
Toe dink ek skielik aan Paulus se woorde in 1 Korintiërs 6:20 waar hy sê: "Julle is duur gekoop. Verheerlik God dan in julle liggaam en in julle gees wat aan God behoort."
Liewe leser, Jesus het baie duur vir my en jou betaal. Hy het met sy lewe vir ons betaal. Dit wys hoe kosbaar ons vir God is.